Maaretta Tukiainen

Maaretta Tukiainen (s. 1968) on suomalainen tietokirjailija, sisustusarkkitehti, yrittäjä ja podcast-host. Hän on työskennellyt muun muassa kustannustoimittajana, elokuvakriitikkona, tv-juontajana sekä tv-kanava Subin ohjelmapäällikkönä ja kanavajohtajana vuosina 2001–2011.
Koulutukseltaan hän on kasvatustieteiden maisteri, humanististen tieteiden kandidaatti elokuva- ja tv-tieteestä, sisustusarkkitehti SIO, NLP trainer sekä rakentavan vuorovaikutuksen ohjaaja. Hän on opiskellut myös näyttelemistä ja tiedotusoppia.
Ura ja opinnot.
Tukiainen opiskeli opettajaksi Helsingin yliopistossa. Opiskeluaikana hän teki sijaisuuksia, ja neljä vuotta opiskeltuaan hän opiskeli vuoden verran Voionmaan opiston näyttelijälinjalla, minkä jälkeen hän kirjoitti gradunsa ja valmistui kasvatustieteen maisteriksi tammikuussa 1993. Tämän jälkeen hän hakeutui Turun yliopistoon opiskelemaan elokuva- ja tv-tiedettä, kotimaista kirjallisuutta ja tiedotusoppia. Opiskeluaikanaan hän kirjoitti leffakritiikkejä Turun ylioppilaslehteen ja työskenteli harjoittelijana Turku-TV:llä, johon hän teki viikoittaista ohjelmaa Turun kulttuurielämästä toimittajan ja tuottajan rooleissa. Vuonna 1997 Tukiainen valmistui humainististen tieteiden kandidaatiksi elokuva- ja tv-tieteistä, muutti takaisin Helsinkiin ja aloitti työt Tammen kustannustoimittajana. Hänen vastuualueelleen kuuluivat ala-asteen ja esiopetuksen oppimateriaalit. Runsaan vuoden kuluttua hänestä tuli A-lehtien uuden Leffa-lehden elokuvakriitikko ja toimitussihteeri. Tukiainen on työskennellyt myös Katso-lehdessä ja MoonTV:ssä.
Jorma Sairanen ja Pauli Aalto-Setälä palkkasivat Tukiaisen vuonna 2001 ohjelmapäälliköksi MTV3:n omistamalle uudelle Subtv-kanavalle, joka syntyi kun TVTV! ja City TV yhdistyivät. Hän oli mukana ostamassa lähes kaikkia Subtv:n tunnetuimpia ohjelmia: Madventures, Big Brother, Ketonen &amp; Myllyrinne, espanjalaisia saippuasarjoja, telenoveloja, ja animea. Vuonna 2006 Tukiaisesta tuli Subin kanavajohtaja. Kanava tavoitti tuolloin päivittäin yli miljoona katsojaa.
Työnsä ohessa Tukiainen opiskeli sisustusarkkitehdiksi ja valmistui vuonna 2009 Lahden muotoiluinstituutista Seuraavana vuonna hän perusti oman yrityksen, Moodit Oy:n. Vuonna 2011 hän jätti työnsä Subin kanavajohtajana, sillä hän tahtoi käyttää aikansa kirjoittamiseen ja uuden oppimiseen. Hänestä tuli kokopäiväinen yrittäjä, jolla oli kaksi yritystä. Moodit Oy:n lisäksi hän oli vuosina 2011–2014 mukana myös Vojo Wellbeeing -yrityksessä (myöhemmin New Me Oy), jota oli perustamasssa. Yritys kehitti merkityksellisten hetkien tunnistusaplikaation kännykkään ja piti valmennusleirejä.
Tukiainen suoritti 2012 Valmentamossa LCF Life coach -tutkinnon ja opiskeli sen jälkeen kansainvälisen sertifioidun coachin tutkinnon. Hän on opiskellut myös NLP-menetelmää ja valmistunut NLP traineriksi.
Tukiainen juonsi Yle TV1-kanavan 8 myyttiä työstä -sarjaa, joka esitettiin tammikuussa 2016. Sarjan vakiovieraana oli liiketalouden professori Alf Rehn.
Vuonna 2017 Tukiainen teki osallistavaa tilasuunnittelua ja muutosvalmentamista. Hän teki myös juontokeikkoja, mentoroi ja valmensi yritysjohtajia ja erikoisasiantuntijoita. Ensisijaisena identiteettinään hän piti kirjailijan roolia.
Vuonna 2021 Tukiainen julkaisi Hyvän mielen koti -kirjan, jossa hän kannusti lukijoitaan rakentamaan kotinsa omien tarpeidensa kautta. Hänellä oli myös Hyvän mielen koti -podcast, jossa käsitellään samaa teemaa.
Kevääseen 2024 mennessä Tukiaiselta oli ilmestynyt 17 kirjaa. Hänen uusin kirjansa, Kasvun tarina – Puutarhan elämää kannatteleva voima kuului Kotipuutarha-lehden päätoimittaja Minna Siltalan mukaan garden writing -genreen. Kirja käsitteli puutarhaa muun muassa taiteen, kasvitieteen ja matkailun, lääketieteen näkökulmasta.
Julkaisut.
Tukiainen on kirjoittanut kolumneja muun muassa Fakta-lehteen (2013-2014), Glorian Koti-lehteen (2012-2014), Markkinointi &amp; Mainonta -lehteen (2010-2013) ja Oikotie Työpaikkoihin (2016-). Vuonna 2014 hän kirjoitti Huffington Post -sivustolle.
Kirjat.
Tukiaisen kirjoja:
Podcastit.
Tukiaisen podcastit:
Luottamustehtävät.
Tukiainen on ollut
Yksityiselämä.
Tukiainen vietti lapsuutensa Uuraisilla. nykyään hän asuu Helsingin Tapanilassa avopuolisonsa Markus Freyn kanssa. Pariskunnan yhteinen harrastus on puutarha, aihetta he ovat käsitelleet yhteisessä kirjassaan Kasvun vuosi.